239:: Territori i paisatge:: El blog de les publicacions de la Generalitat:: Llibreria en línia de la Generalitat:: Cercador de publicacions
"...comprendre com el medi, les formes de vida, la tecnologia, les relacions socials i les maneres d'entendre el món es combinen per donar forma i sentit als elements arquitectònics que han esdevingut peces fonamentals dels nostres paisatges humanitzats."
Extret de l'apunt de Fabien Van Geert i Ferran Estrada sobre Construint el territori.
Arquitectura tradicional i construcció del paisatge a Catalunya [ + ]
Arquitectura tradicional i construcció del paisatge a Catalunya
Catàleg de l ' exposició que aborda l'arquitectura tradicional des d'una perspectiva eminentment etnològica per mostrar la relació home-medi-arquitectura des d'una aproximació a diferents paisatges i entorns històrics, culturals i productius rurals de Catalunya: l'alta muntanya, la costa, les terres de secà, l'horta i les planes de regadiu.
En la visita a aquests diferents entorns, s'hi descobreixen les principals tipologies constructives, fent un especial esment al món dels masos, i les principals tècniques tradicionals que són comunes a molts territoris i d'altres que són específiques o que presenten variants al llarg de la geografia catalana.
Finalment, l'exposició també planteja elements de reflexió sobre l'estat actual d'aquest tipus de construccions i quin pot ser el seu futur d'acord amb l'actualització dels seus usos i funcions.
El mas al Montseny: la memòria oral
Anàlisi del mas com una institució fonamental de la història del Montseny, en tant que eix vertebrador de l'economia i la societat i estructurador del territori i del paisatge.
L'estudi parteix de la perspectiva de la memòria oral i pren com a base els testimonis d'una quarantena de persones, la pluralitat de les quals permet que sorgeixin diferents discursos del passat.
Un estudi etnològic per comprendre els forts processos de transformació que viuen els masos i el Montseny, acompanyat de nombroses fotografies.
Família, economia i arquitectura a la Cerdanya
Estudi antropològic sobre la Cerdanya i les transformacions que experimenta en l'actualitat.
La casa, com a element central de la vida cerdana, és analitzada des de diferents perspectives per entendre els canvis socials que viu la comarca.
Aquesta anàlisi s'acompanya de l'estudi de factors determinants com ara les transformacions de l'economia familiar, els canvis arquitectònics o la realitat productiva de la comarca.
Un llibre impulsat des del Museu Cerdà amb voluntat de fer reflexionar sobre el patrimoni material i immaterial de la comarca i de la Catalunya rural.
La política del paisatge a Catalunya
Col·lecció Guia d'integració paisatgística
La diversitat de paisatges és una de les característiques més notables del territori de Catalunya i un element constitutiu del seu patrimoni.
Aquesta publicació recull les polítiques desenvolupades pel Govern de la Generalitat de Catalunyaorientades a la conservació i a la millora dels paisatges de Catalunya, tant d'aquells que presenten un interès extraordinari per la seva singularitat com d'aquells paisatges ordinaris que constitueixen els escenaris de vida de la població.
Nova cultura del territori i ètica del paisatge
Col·lecció Documents de recerca
La recuperació del territori i del paisatge s'ha convertit en un element estratègic per garantir nivells adequats de desenvolupament i de qualitat de vida per a la ciutadania.
L'aplicació d'aquests principis i valors a l'ordenació del territori i a la intervenció i la gestió del paisatge implica que Catalunya estigui avançant cap a la consolidació del que podríem anomenar una nova ètica del paisatge.
Albert Cortina, l'autor de l'assaig, és advocat i especialista en gestió urbanística del territori i del paisatge.
Catàleg de paisatge de les Terres de l'Ebre
Tercer catàleg de paisatge de Catalunya aprovat definitivament i publicat d'acord amb el Conveni europeu del paisatge, dedicat a les Terres de l'Ebre.
Identifica 19 unitats de paisatge, per a cadascuna de les quals es descriuen els elements naturals i humans que constitueixen el paisatge, l'evolució històrica, l'organització i dinàmica actual, l'expressió artística, els valors paisatgístics, les principals rutes i punts d'observació i gaudi del paisatge, una descripció de la possible evolució de la unitat, l'avaluació d'amenaces i oportunitats, i els objectius de qualitat paisatgística.
Catàleg de paisatge de les Terres de Lleida
Primer catàleg de paisatge de Catalunya aprovat definitivament i publicat d'acord amb el Conveni europeu del paisatge, dedicat a les Terres de Lleida.
Identifica 22 unitats de paisatge, per a cadascuna de les quals es descriuen els elements naturals i humans que constitueixen el paisatge, l'evolució històrica, l'organització actual, l'expressió artística, la dinàmica, els valors paisatgístics, les principals rutes i punts d'observació i gaudi del paisatge, una descripció de la possible evolució de la unitat, l'avaluació d'amenaces i oportunitats, i els objectius de qualitat paisatgística.
Catàleg de paisatge del Camp de Tarragona
Segon catàleg de paisatge de Catalunya aprovat definitivament i publicat d'acord amb el Conveni europeu del paisatge, dedicat al Camp de Tarragona.
S'organitzaen set blocs, precedits d'un preàmbul.
Identifica 29 unitats de paisatge, per a cadascuna de les quals es descriuen els elements naturals i humans que constitueixen el paisatge, l'evolució històrica, l'organització actual, l'expressió artística, la dinàmica, els valors paisatgístics, les principals rutes i punts d'observació i gaudi del paisatge, una descripció de la possible evolució de la unitat, l'avaluació d'amenaces i oportunitats, i els objectius de qualitat paisatgística.
Quart catàleg de paisatge de Catalunya aprovat definitivament i publicat d'acord amb el Conveni europeu del paisatge, dedicat a les comarques gironines.
Identifica 26 unitats de paisatge, per a cadascuna de les quals es descriuen els elements naturals i humans que constitueixen el paisatge, l'evolució històrica, l'organització i dinàmica actual, l'expressió artística, els valors paisatgístics, les principals rutes i punts d'observació i gaudi del paisatge, una descripció de la possible evolució de la unitat, l'avaluació d'amenaces i oportunitats, i els objectius de qualitat paisatgística.
La Regió Metropolitana de Barcelona
Cinquè catàleg de paisatge de Catalunya aprovat definitivament i publicat d'acord amb el Conveni europeu del paisatge, dedicat a La Regió Metropolitana de Barcelona.
S'organitza en set blocs, precedits d'un preàmbul.
Identifica 25 unitats de paisatge, per a cadascuna de les quals es descriuen els elements naturals i humans que constitueixen el paisatge, l'evolució històrica, l'organització i dinàmica actual, l'expressió artística, els valors paisatgístics, les principals rutes i punts d'observació i gaudi del paisatge, una descripció de la possible evolució de la unitat, l'avaluació d'amenaces i oportunitats, i els objectius de qualitat paisatgística.
La casa de pagès al Parc Natural de la Zona Volcànica de la Garrotxa/Les
La casa de pagès és la manifestació de l'arquitectura del món rural.
A la zona volcànica de la Garrotxa, les característiques de forma, mida, textura i colors del material volcànic li confereixen un caràcter únic i diferent.
Aquest estudi analitza 45 conjunts d'edificacions rurals que pertanyen a 8 dels 11 municipis que integren el Parc d'acord amb dos criteris: les condicions d'implantació -situació en el paisatge i ocupació dels assentaments- i les condicions d'ordenació -accessos, espai exterior i anàlisi de la volumetria i la composició dels tancaments verticals.
Les explicacions es recolzen en un total de 85 fotografies, 8 croquis i 267 plànols de petit format.
Pròleg de l'escriptor i periodista Antoni Puigverd.
Catàleg de l'exposició que explora la relació entre les ciutats i el territori que les acull.
Prenent el concepte noucentista de la "Catalunya Ciutat" fa un recorregut al voltant del desplegament del fet urbà al territori per acabar mirant cap el futur.
Una mirada, a mig camí entre l'art i l'urbanisme, que recull una nova sensibilitat que aposta per recuperar, des del món urbà, el contacte i els valors del món rural i natural, trencant-ne les fronteres i harmonitzant el territori sota el modern concepte de "paisatge".